Spertyd wink vir voorlopige belastingbetalersArgieffoto Die Suid-Afrikaanse Inkomstediens (SAID) het voorlopige belastingbetalers daaraan herinner om hul jaarlikse ITR12-opgawes voor 31 Januarie deur eFiling in te dien. ŉ Voorlopige belastingbetaler is enigiemand wat inkomste benewens ŉ salaris verdien. Dit sluit mense in wat huurinkomste ontvang van ŉ eiendom, belasbare rente-inkomste uit beleggings of ander inkomste uit ŉ onderneming. Die SAID het gewaarsku dat laat indienings daartoe kan lei dat boetes gehef word. Belastingbetalers wat hulp benodig met die indiening van ŉ opgawe deur eFiling, kan die SAID-oproepsentrum by 0800 007 277 bel.